kardosdrur/scandi-wiki huggingface dataset:
Portobello Road Market

Portobello Road Market er et gademarked i Portobello Road, i Notting Hill i London. Markedet er en turistattraktion som er berømt for sine mange antikviteter, som primært kommer frem om lørdagen. Der er dog også boder, hvor der sælges frugt og grøntsager, og disse findes hele ugen særligt i den nordlige del tæt ved Westway Flyover.

Markedet begyndte som en plads for salg af frugt og grønt i 1800-tallet. I 1940'erne og 1950'erne begyndte antikvitetshandlerne at etablere sig der, og handlede primært lørdag formiddag. Det er det største antikmarked i Storbritannien.

Markedsdelen på Portobello Road går i nord-nordvestlig og syd-sydvestlig retning. Den nordlige er ved Golborne Road; den sydliggår til Westbourne Grove mod øst. Markedsområdet er omkring 1 km langt.

Omkring en tredjedel af vejen fra den nordlige ende går markedet under en bro hvor A40-vejen går ind i London, og hvor London Underground-linjen Hammersmith & City line forløber. Her findes primært boder med vintagetøj.

Eksterne henvisninger 

Seværdigheder i London
Kensington and Chelsea
Markeder i London
Kultur i London
Goddard Space Flight Center

Goddard Space Flight Center er et NASA-rumfartscenter opført i 1959 og opkaldt efter fysikeren Robert Goddard. Centeret ligger i Maryland, USA.

Ekstern henvisning 
Goddard Space Flight Center 

NASA
Who Am I?

Who Am I? (originaltitel Wo shi shei) er en actionfilm fra 1998, som Jackie Chan selv har instrueret og spiller hovedrollen i. Han spiller hovedrollen som indsatsagenten Jackie Chan, der efter et helikopterstyrt, får hukommelsestab, og ikke husker, hvem han er, hvorfor han var i den helikopter. Han forstår ikke hvorfor han bliver jaget, og forsøgt myrdet. Samtidig er der en mistænkelig journalist, der hele tiden følger efter ham, og vil prøve at hjælpe ham til og huske, hvem han er.

Eksterne henvisninger 
 

Film fra 1998

Actionfilm fra Hongkong
Tate Gallery

Tate Gallery er et netværk af fem gallerier, museer, i Storbritannien: Tate Britain (1897), Tate Liverpool (1988), Tate St Ives (1993), Tate Online (1998) og Tate Modern (2000. Tate in Space (2002) er et projekt knyttet til Tate Online.

Det oprindelige Tate Gallery, som ligger i Millbank i City of Westminster, London, blev grundlagt af Henry Tate for penge han havde tjent på sine sukkerraffinaderier. Det var en samling af britisk kunst med fokus på moderne kunst. Det betød i 1897  victorianske kunstnere. Det udvidede senere sin samling til også at omfatte udenlandsk kunst. Den britiske samling blev udvidet fra 1500 til i dag.

Alle galleriene i netværket deler én samling. Den britiske og den moderne samling har siden 2000 været udskilt i henholdsvis Tate Britain (det oprindelige Tate Gallery) og Tate Modern. De andre gallerier udstiller værker fra flere lande og perioder.

Eksterne henvisninger 

 

Kunstmuseer i London
Museer etableret i 1897
Addington Hills

Addington Hills er en park i Upper Shirley i det sydlige London. Den vedligeholdes af bydelen Croydon. Navnet kommer fra det gamle sogn Addington, som lå i området, indtil det blev udviklet i 1930'erne. Området består for det meste af skov. Det er defineret som en Site of Metropolitan Importance. 

Området er et populært udflugtssted for indbyggerne i nærheden, med mange stier til det centrale Croydon. Der er et udsigtspunkt, hvor man kan se udover London, inkluderet Docklands og Parliament Hill.

Turvejen London LOOP går gennem parken, som er åben hele døgnet.

Parker i London
Post-metal

Post-metal er en musikgenre, der er en blanding af post-rock og heavy metal med rødder i progressiv rock og industrial musik. Generelt er post-metal karakteriseret ved brugen af forvrængede guitarlyd, tung atmosfære, gradvis udvikling af sangstrukturen og med meget lidt vægt på vokalen.

Ejeren af Hydrahead Records og frontmanden fra bandet Isis, Aaron Turner kaldte oprindeligt genren for "den tænkende mands metal," hvilket demonstrerede sammenhængen med avant garde metal, hvis stil bevæger sig væk fra de almindelige metal traditioner.

"Post-metal" er det mest brugte navn til den voksende genre. Den er dog også omtalt som "instro-metal," "postcore," art metal og en række andre navne.

Bands 
 Amenra
 Battle of Mice
 Burst
 Callisto
 Cult of Luna
 Deftones
 Dirge
 Intronaut
 Isis
 Jesu
 Kayo Dot
 Giant Squid
 Khoma
 Light Years
 Made Out of Babies
 Mouth of the Architect
 Neurosis
 Pelican
 Red Sparowes
 Rosetta
 Russian Circles

Fodnoter
Tchads regioner

Tchad er inddelt i 22 regioner. Fra landet blev uafhængigt i 1960 frem til 1999 var det inddelt i 14 præfekturer. Disse blev i 1999 erstattet af 28 Tchads departementer. Landet blev så i 2002 reorganiseret til dagens inddeling på 18 regioner. Siden februar 2008 er Tchad inddelt i 22 regioner.

Hver af regionerne er inddelt i to til seks departementer, bortset fra N'Djamena, som er inddelt i 10 arrondissementer.

Nuværende regioner 

(1) Oprettet i 2004.
Lambeth Palace

Lambeth Palace er ærkebiskoppen af Canterburys officielle residens i London. Paladset ligger ved Themsen i Lambeth, ikke langt fra Palace of Westminster. Det blev overtaget af ærkebiskoppen omkring år 1200. 

I moderne tid er paladset mest kendt for Lambeth Conference, en konference for alle anglikanske biskopper som holdes hvert tiende år.

Bygninger, konstruktioner og anlæg i London
Palace
Embedsboliger
Peter Dalhoff-Nielsen

Peter Dalhoff-Nielsen (født 9. november 1924 på Frederiksberg, død 30. januar 2008) var en dansk journalist, redaktør og forfatter.

Dalhoff-Nielsen, der var søn af russiske forældre, voksede op med russisk som modersmål, hvilket han også blev uddannet i som mag.art. i slavisk filologi fra Københavns Universitet i 1958. Fra 1962 til 1992 var han ansat ved DR, hvor han fungerede som korrespondent i Sovjetunionen og Østeuropa. Hans reportager blev bl.a. bragt i udenrigsmagasinet Horisont. Efter at han gik på pension, skrev han adskillige bøger om Østeuropa. Han var gift med Margrethe Høgsbro og fik børnene Anja Dalhoff & Jakob Dalhoff.

Bibliografi i udvalg 
 Den sidste bastion. Leninkult ved Dnjester (Vindrose, 2001)
 Det begyndte i Skt. Petersborg. En tv-reporters politiske erindringer (Vindrose, 1999)
 Apartheid i Europa. Undertrykkelse og frihedskamp i Kosova (Vindrose, 1998)
 Den afmægtige bjørn. 200 års russisk krig mod Tjetjenien (Vindrose, 1995)
 Ørnenes land. Albanerne - et folk i Europa (Vindrose, 1993)
 Farvel til Jugoslavien (Vindrose, 1992)
 Moskva kontra Islam. Fra Djenghis Khan til Gorbatjov (Vindrose, 1991)
 Baltisk opbrud. Estland, Letland og Litauens forvandling efter glasnost (Vindrose, 1990)

Filmografi 
 Calcutta (1978)
 Bønderne i Kelantan (1976)
 Kinesisk fest i Kelantan (1976)
 Fiskerne i Kelantan'' (1976)

Referencer

Eksterne henvisninger 
 
 

Journalister fra Danmark
Faglitterære forfattere fra Danmark
Dansksprogede forfattere fra Danmark
Ansatte i DR
Personer fra Frederiksberg
Ben Jonson

Benjamin Jonson (født ca. 11. juni 1572, død 6. august 1637) var en engelsk renæssancedramatiker, digter og skuespiller. Han var en god ven af William Shakespeare og er bedst kendt for sine skuespil Volpone og The Alchemist og sine lyriske digte. Han var meget belæst og havde en tilsyneladende umættelig appetit på kontroverser. Jonson havde en meget stærk indflydelse på flere generationer engelske forfattere.

Eksterne henvisninger 
 

 

Dramatikere fra England
Digtere fra England
Skuespillere fra England
Engelsksprogede forfattere
Forfattere fra England før 1707
London filmfestival

Times BFI London Film Festival er den største filmfestival i Storbritannien. Den har siden 1956 blevet arrangeret årligt i London, og omfatter 300 film fra 60 lande. I tillæg til filmvisningerne er der også industri- og offentlige fora, uddannelsessarrangementer, forelæsninger og interviewer med filmpersonligheder.

Hovedarenaerne er biograferne ved Leicester Square og BFI Southbank, men i 2006 blev hele femten biografer brugt. Der er også en turné med et udvalg af festivalfilm; i 2006 blev syv steder i England og Wales besøgt.

Filmfestivaler
Filmfestival
Neasden Temple

Neasden Temple er et hindutempel i Neasden i London. Det tilhører Bochasanwasi Akshar Purushottam Swaminarayan Sanstha (BAPS), og var det første traditionelle hindutempel i Europa; alle tidligere templer i verdensdelen var ombyggede sekulære bygværker. Det er også, ifølge Guinness Rekordbog 2000, det største hindutempel udenfor Indien, men det har fået konkurrence fra Balaji Temple i West Midlands. 

Tempelkomplekset består af:
 Et traditionelt tempel (mandir), for det meste bygget i italiensk Carraramarmor og bulgarsk kalksten.
 En permanent udstilling, "Understanding Hinduism".
 Et kulturcenter, Haveli med mødesal, træningssal, boghandel og kontorer
 En lille café og en kolonialbutik

Eksterne henvisninger 

Bygninger, konstruktioner og anlæg i London
Hinduistiske templer
La Francophonie

La Francophonie, formelt Organisation internationale de la Francophonie, er en international organisation af stater og regioner, som benytter fransk sprog eller hvor fransk sprog og kultur har særlig betydning. La Francophonie blev grundlagt i 1970 og arbejder for at fremme fredelig sameksistens, samarbejde, solidaritet, demokrati, menneskerettigheder og bæredygtig udvikling gennem multilaterale projekter og fireårige programmer indenfor hovedsatsninger fastsat af og bestemt af La Francophonies topmøde. Topmødet, som samler lederne for medlemslandene og –regionerne og som samles hvert andet år, er organisationens øverste organ. I de år, hvor der ikke er topmøde, samles ministerkonferencen, det vil sige udenrigsministre og eller ministre med ansvar for La Francophonie. Organisationen har et permanent sekretariat ledet af en generalsekretær og har hovedkvarter i Paris. I tillæg har La Francophonie regionale kontorer i Libreville, Lomé og Hanoi.

Organisationen har 56 medlemslande og tre medlemsregioner, to associerede medlemslande og tretten observatørlande. Fransk sprog tales af omkring 250 millioner mennesker i medlemslandene og –regionerne. I 32 af dem er fransk officielt sprog.

Posten som generalsekretær blev oprettet i 1997. Den første som fyldte stillingen var Boutros Boutros-Ghali, tidligere generalsekretær i FN. Boutros-Ghali gik af som generalsekretær til 2002, da nuværende generalsekretær Abdou Diouf tog over.

For øjeblikket er Centralafrikanske Republik, Guinea Bissau, Madagaskar og Mali suspenderet fra organisationen.

Medlemslande og –regioner

Associerede medlemmer

Observatører

Se også 
 Frankofon

Eksterne links 
 Organisation internationale de la Francophonie 
 Chronologie de la Francophonie

Kilder 

Internationale organisationer
Etableret i 1970
Fransk sprog
Aya Nielsen

Aya Nielsen (født 6. november 1980 i København) er en dansk stripper og nøgenmodel, der også har medvirket i en række svenske hardcore-sexfilm.

Filmografi 
 Jens Lyn renser by'n! (2000)
 Lolitaens dagbog (2000)
 Lustgården (2000)
 Ridskolan (2001)
 Lolitans sommarlov (2001)
 Vikingalegenden (2001)
 Nordiske godter (2001)
 Nordiska nybörjare 5 (2002)
 Svensk lusta (2002)
 150 Nordiska kaskader (2002)
 Nordiska nybörjare 6 (2002)
 Ridskolan 2: Sexskolan (2003)
 En Viking i Hollywood (2003)

Eksterne henvisninger 
 
 Biografi og galleri – Aya Nielsen 

Pornoskuespillere fra Danmark
Daniel Faraday

Daniel Faraday er en fiktiv person i den amerikanske tv-serie Lost, spillet af Jeremy Davies. Han har sin første optræden i "The Beginning of the End."

Biografi

Før øen 
Daniel overværer fundet af Oceanic Flight 815. Han græder ved nyheden, men ved ikke hvorfor. Han rekrutteres senere til Naomis team på en mission der er planlagt af Matthew Abbadon. Han er den første af folkene fra fragtskibet (undtaget Naomi) til at lande på øen, efter Miles skubber ham ud af helikopteren.

På øen

Sæson 4 
Daniel lander på øen 23. december 2004, efter at være styrtet ned med helikopteren. Jack og Kate finder ham i junglen, og de forsøger sammen at spore Daniels kollega, Miles. Kate og Jack bliver lettere suspekte overfor Daniel, fordi han bærer en pistol, og ikke forklarer hvorfor han har medbragt blandt andet en gasmaske. Han fortæller også at det ikke er deres primære mission at redde at de overlevende fra Oceanic. Da de finder Miles nær havet, tager Miles Jack på skudhold, mens Kate prøver at tage pistolen fra Daniel. Miles tvinger de to med gennem junglen, mens Daniel forsøger at berolige ham. Magtpositionen ændres da Juliet og Sayid kommer til Kate og Jacks undsætning. Senere genforenes de med piloten Frank, og fortæller at han formåede at lande bevare helikopterens teknik tilstrækkeligt til at den fortsat er operativ. Daniel udspørger Juliet om hendes efternavn, og da han kender passagerlisten udenad, ved han hun ikke er på, og det motiverer Miles til at forklare hvorfor er på øen: For at finde Ben. Daniel opdager i kølvandet på et eksperiment at øens fysiske love er ude af takt med hvad han mener er faktuelt.

Daniel og Charlotte vender med Jack og Juliet tilbage til stranden. Daniel og Charlotte opdager at han er ved at have et hukommelsessvigt. Jack og Juliet spørger hvorfor de ikke kan komme i kontakt med båden, og Charlotte lader dem bruge en kanal der ellers kun var egnet til nødsituationer. De erfarer at helikopteren aldrig er kommet frem.

Trivia 
 Under castingen var figuren kaldt "Russell Faraday." Et alias brugt i Stephen King-romanen The Stand.
 Michael Faraday var en britisk fysiker og kemiker. Daniel Faraday er også fysiker, og gør sig opdagelser om øens lys og tidsforskelle.

Fodnoter 

Faraday, Daniel
Leopold af Hohenzollern

Fyrst Leopold af Hohenzollern () (22. september 1835 – 8. juni 1905) var en tysk fyrste, der var mediatiseret fyrste af det lille fyrstendømme Hohenzollern i Sydtyskland og overhoved for den schwabiske linje af Huset Hohenzollern fra 1885 til 1905.

Hans kandidatur til den spanske trone i 1869-70 var årsag til en diplomatisk krise (Emsdepechen), der ledte til den fransk-preussiske krig i 1870-71.

Leopold var storebror til Dronning Stephanie af Portugal og Kong Carol 1. af Rumænien samt far til Kong Ferdinand 1. af Rumænien.

Biografi

Tidlige liv 

Leopold blev født den 22. september 1835 i Krauchenwies nær Sigmaringen i Sydtyskland som den ældste søn af Karl Anton af Hohenzollern-Sigmaringen i hans ægteskab med Prinsesse Josephine af Baden. Karl Anton var regerende fyrste af Hohenzollern-Sigmaringen i 1848-1849, hvor Fyrstendømmet Hohenzollern-Sigmaringen blev mediatiseret og lagt ind under Kongeriget Preussen. Karl Anton var Preussens ministerpræsident i 1858-1862.

Prins Leopold giftede sig den 12. september 1861 i Lissabon i Portugal med Infantinde Antonia af Portugal, datter af den regerende dronning Maria 2. af Portugal i hendes ægteskab med Ferdinand 2., Kongegemal af Portugal. I ægteskabet blev der født tre sønner.

I 1869 døde den sidste fyrste af Hohenzollern-Hechingen. Karl Anton betragtede sig herefter som titulær fyrste af både Sigmaringen og Hechingen. I sine sidste år kaldte han sig derfor blot fyrste af Hohenzollern.

Den fransk-preussiske krig 
I 1869-70 blev Leopold tilbudt den spanske trone, men måtte afslå under fransk pres. Det blev årsagen til en diplomatisk krise (Emsdepechen), der ledte til den fransk-preussiske krig i 1870-71.

Fyrste af Hohenzollern 
Ved faderens død i 1885 tiltrådte Leopold som titulær fyrste af Hohenzollern og overhoved for den schwabiske linje af Huset Hohenzollern.

Fyrst Leopold døde 69 år gammel den 8. juni 1905 i Berlin. Fyrstinde Antonia overlevede sin mand med 8 år og døde den 27. december 1913 i Sigmaringen.

Ægteskab og børn 

Leopold giftede sig den 12. september 1861 i Lissabon i Portugal med Infantinde Antonia af Portugal. I ægteskabet blev der født tre børn.

Slægtning til den rumænske konge  

Leopolds yngre bror Karl blev Rumæniens første konge. Da Karls eneste barn, Prinsesse Marie, døde i 1874, blev Leopolds søn Ferdinand landets anden konge ved Karls død i 1914.

Eksterne henvisninger 

Fyrster af Hohenzollern
Huset Hohenzollern
Generaler fra Preussen
Politikere fra Preussen
Medlemmer af Preussens herrehus
Ion C. Brătianu

Ion C. Brătianu (født 2. juni 1821, død 16. maj 1891) var en vigtig figur i Rumæniens politiske liv i det 19. århundrede.

Brătianu kom fra en rig godsejerfamilie i Valakiet. Som ung man studerede han i Paris. Efter at være vendt tilbage til Valakiet deltog han i revolutionen af 1848 og gik i eksil derefter. I de følgene år levede han igen i Paris og prøvede at fremme sammenslutningen af Valakiet og Moldavien i Rumænien.

Efter hans hjemkomst i 1856 blev han en leder af det Nationalliberale parti. Han var med til at styrte det forenede Rumæniens første prins, Alexandru Ioan Cuza. I 1868, 1876-81 og 1881-1888 var han premierminister af Rumænien.

Hans sønner Ionel og Vintilă og hans storbror Dimitrie var også premierministre af Rumænien.

Personer fra Rumænien
Politikere fra Rumænien
Sherilyn Fenn

Sherilyn Fenn (født 1. februar 1965) er en amerikansk skuespiller og tidligere model, bedst kendt for sin Emmy-nominerede rolle som Audrey Horne i David Lynchs tv-serie Twin Peaks (1990-1991). Hun har en markant siderolle i dramaet Mus og mænd (1992) og en birolle som traffikoffer i David Lynchs Wild at Heart (1990).

Litteratur / kilder 
 Nicolas Barbano: Hun er bare Fenn-o-menal! (PS Pige-Special nr. 12, 1993)

Eksterne henvisninger 

 

Personer fra Detroit
Skuespillere fra Michigan
Pitești

Piteşti er hovedstad af distriktet Argeş i Rumænien.

I 60erne blev byen et vigtigt centrum for rumæniens bilindustri. Der er to universiteter. Piteşti er desuden kendt for dens ţuică, en slags rumænsk brændevin fremstillet af blommer.

Tre af landets premierministre blev født i Piteşti: Ion C. Brătianu, Armand Călinescu og Ion Antonescu.

Byer i Rumænien
Armand Călinescu

Armand Călinescu (4. juni 1893 – 21. september 1939) var en rumænsk politiker, der var Rumæniens premierminister i 1939.

Han trådte ind i Nationalforsamlingen i 1926 som medlem af Bondepartiet. Da partiet, nu det Nationale Bondeparti, kom til magten, fik han flere embeder, fx som præfekt i distriktet Argeş, hvor var født. Han var uenig med partiet på grund af dets pagt med Jerngarden i 1937 og blev smidt ud af det, da han blev indenrigsminister i Octavian Gogas kabinet.

Jerngardens leder blev myrdet i fængsel, mens Călinescu var indenrigsminister. I marts 1939 udnævnte kong Carol 2. ham til premierminister, men Jerngarden myrdede ham kort derefter.

Eksterne henvisninger 

Politikere fra Rumænien
Călin Popescu-Tăriceanu

Călin Popescu-Tăriceanu (født 14. januar 1952 i Bukarest) var Rumæniens premierminister i 2004-08.

Han er medlem af det Nationalliberale parti. Han har også været industri- og handelsminister (1996-97) og udenrigsminister (2007). Forholdene mellem Popescu og præsident Băsescu var meget spændt.

Politikere fra Rumænien
Personer fra Bukarest
Ion Iliescu

Ion Iliescu (født 3. marts 1930) var Rumæniens præsident 1989-96 og 2000-04.

Hans far, Alexandru Iliescu, var kommunist, og Ion meldte sig ind i partiets ungdomsfløj i 1944 og partiet i 1953. Han blev medlem af centralkomitéen i 1965, men Ceauşescu skubbede ham senere til side.

Da Ceauşescu faldt i 1989, tog Iliescu og andre medlemmer af Fronten for National Frelse magten. Han vandt præsidentvalget i 1990, blev genvalgt i 1992, tabte ved valget i 1996, og blev igen valgt i 2000.

Iliescu er nu senator og medlem af det Socialdemokratiske parti.

Eksterne henvisninger 

Rumæniens præsidenter
Politikere fra Rumænien
Argentinas fodboldlandshold

Argentinas fodboldlandshold er det nationale fodboldlandshold for Argentina og det er administreret af Asociación del Fútbol Argentino (AFA).

Argentina har et af de mest succesfulde landshold i verden, og er på nuværende tidspunkt (december 2022) nr. 2 på FIFA's verdensrangliste, og de har derudover vundet tre verdensmesterskaber, 1978, 1986 og 2022. Argentina har også vundet Copa América 15 gange, hvilket er rekord sammen med Uruguay. Derudover har Argentina også vundet Confederations Cup og guldmedalje i ved den olympiske fodboldturnering i 2004 samt 2008. Argentinas ungdomslandshold har også markeret sig ved at vinde U-20 VM i fodbold seks gange. Det eneste internationale FIFA-mesterskab de mangler at vinde, er U/17 VM i fodbold.

Resultater

Copa América

Berømte spillere 
 Matías Almeyda (1996-2003)
 Antonio Angelillo (spillede for Italien) (1956-1957)
 Juan Carlos Muñoz (1945)
 Osvaldo Ardiles (1975-1982)
 Roberto Ayala (1994-2007)
 Abel Balbo (1989-1998)
 Gabriel Batistuta (1991-2002)
 Claudio Borghi (1983-1986)
 Jorge Burruchaga (1983-1990)
 Claudio Caniggia (1987-2002)
 Amadeo Carrizo (1946-1958)
 José Chamot (1993-2002)
 Hernán Crespo (1995-)
 Alfredo Di Stéfano (spillede for Colombia og Spanien) (1947)
 Ramón Díaz (1979-1982)
 Ubaldo Fillol (1974-1985)
 Marcelo Gallardo (1994-2003)
 Américo Gallego (1975-1982)
 Sergio Goycochea (1987-1994)
 Mario Kempes (1973-1982)
 Claudio López (1995-2003)
 Diego Maradona (1977-1994)
 Silvio Marzolini (1961-1970)
 José Manuel Moreno (1936-1950)
 Luis Monti (spillede også for Italien) (1924-1931) 
 Julio Olarticoechea (1982-1990)
 Ariel Ortega (1993-1998)
 Daniel Passarella (1976-1986)
 Roberto Perfumo (1966-1974)
 Antonio Rattín (1959-1969)
 Fernando Redondo (1992-1999)
 Juan Román Riquelme (1997-)
 Oscar Ruggeri (1983-1994)
 Néstor Sensini (1987-2000)
 Diego Simeone (1988-2002)
 Omar Sívori
 Fernando Gago
 Sergio Agüero
 Lionel Messi
 Diego Maradona
 Javier Mascherano
 Erik Lamela
 Ángel Di María

Aktuel trup 
Den nuværende spilletrup ved VM i fodbold 2022 i Qatar.

Referencer

Eksterne henvisninger 

 

 
Fodboldlandshold i Sydamerika
Emil Constantinescu

Emil Constantinescu (født 19. november 1939 i Tighina, nu i Moldova), var Rumæniens præsident 1996-2000.

Han blev uddannet som geolog. Som kandidaten af en sammenslutning af flere modstandspartier sejrede han over den hidtidige præsident Iliescu ved præsidentvalget 1996. 

Politiske og personlige uenigheder og problemer med økonomiske reformer udhulede hans regerings popularitet og han deltog ikke i præsidentvalget i 2000 (hvor Iliescu genvalgt præsidentposten).

I 2001 stiftede Constantinescu et nyt parti, Acţiunea populară, men det vandt få stemmer og forenes med nationalliberalerne i 2008.

Referencer

Eksterne henvisninger 

Rumæniens præsidenter
Politikere fra Rumænien
Storkors af Dannebrog
Storkors af Æreslegionen
Storkors af Sankt Olavs Orden
Geologer fra Rumænien
FIFA Confederations Cup

FIFA Confederations Cup var en fodboldturnering for landshold, der blev afholdt hvert fjerde år af FIFA og året inden VM, med VM-værtslandet som arrangør. Ved de tre første Confederations Cup stod Saudi-Arabien som arrangør. Deltagerne var vinderne af hver af de seks store regionsturneringer i FIFA (CAF, CONMEBOL, UEFA, AFC, OFC, CONCACAF), sammen med vinderne af VM og værterne, for at bringe antallet af deltagere op til otte.

I marts 2019 bekræftede FIFA at turneringen blev droppet, grundet en omstrukturering af VM i fodbold for klubhold.

2021-udgaven 
Oprindelige skulle værterne for VM i fodbold 2022, Qatar, også have været værter for denne udgave. Der var dog bekymringer angående vejrforholdene i området om sommeren, hvilket også var det der fik rykket VM i 2022 til november/december. I oktober 2017 kom det frem at FIFA arbejdede med planer om at stoppe turneringen fra 2021-udgaven, for i stedet at spille et større VM for klubhold hvert fjerde år, og flytte denne turnering til sommeren. Dette blev bekræftet af FIFA den 15. marts 2019.

Vindere

Referencer

Eksterne henvisninger
Ion Gheorghe Maurer

Ion Gheorghe Maurer (23. september 1902 – 8. februar 2000) var en politisk figur i folkerepublikken Rumænien.

Uddannet som advokat forsvarede han forskelige ventreorienteret sagsøgte i 1930'erne. På dette tidspunkt blev han også medlem af det kommunistiske parti. Som tilhænger af Gheorghe Gheorghiu-Dej – den dominerende figur i Rumænien lige efter 2. verdenskrig – blev han tildelt flere vigtige embeder, fx statsoverhoved i 1958-61 og premierminister i 1961-74.

Efter Gheorghiu-Dejs død i 1965 hjalp Maurer Nicolae Ceauşescu til magten. Senere skubbede Ceauşescu ham til side.

Eksterne henvisninger 

Politikere fra Rumænien
Personer fra Bukarest